| *Resident Evil: Revelations* |
| --- |
|  |
| Kūrėjas | Capcom |
| Leidėjas | Capcom, Nintendo |
| Dizaineris | {{{dizaineris}}} |
| Kompozitorius | {{{kompozitorius}}} |
| Išleidimo data | 2012 m. vasario 7 d. |
|
| Žanras (-ai) | išlikimo siaubas, veiksmo |
| Režimas | Vieno žaidėjo |
|
| Reitingai | PEGI: 16 |
| **Platforma** | Nintendo 3DS, Xbox 360, PlayStation 3, Wii U, Windows, PlayStation 4, Xbox One, Switch |
| Versija |  |
| Variklis |  |
| **Reikalavimai** | 
**[Minimalūs]**  **Procesoriaus dažnis**: Intel® Core™ 2 Duo 2.4Ghz, AMD Athlon™ X2 2.8 Ghz  **Atmintis**: 2 GB (XP)  **Operacinė sistema**: Windows XP, Vista, Windows 7 **Vaizdo plokštė**: DirectX 9.0c NVIDIA® GeForce® 8800GTS, ATI Radeon™ HD3850 arba geresnė |
| Platinimas | DVD, Blu-ray |
|
| Licencija | {{{licencija}}} |
| Pirmtakas |  |
| Kitos dalys | Resident Evil |
|  |

**Resident Evil: Revelations** (liet. *Absoliutus blogis: atskleidimai*) – 2012 m. išlikimo siaubo kompiuterinis žaidimas; „Resident Evil" žaidimų serijos dalis. Žaidimas išleistas 2012 m. vasario 7 d. išskirtinai Nintendo 3DS delninei žaidimų konsolei. 2013 m. pasirodė žaidimo adaptacijos kitoms žaidimų platformoms. Žaidimo kūrėjai – Japonijos „Capcom" kompanija.

Žaidimas susilaukė nuosaikaus kritikų įvertinimo. Metacritic suvestinės duomenimis, vidutiniškai žaidimas kritikų įvertintas 82 balų iš 100 vidurkiu. Gamerankings.com – 83,5 % vidurkiu. Žaidimo adaptacijos ne Nintendo 3DS konsolei susilaukė žemesnių vertinimų. Žaidimas nebuvo ypatingai komerciškai sėkmingas. 2013 m. duomenimis visoms platformoms jo parduota virš 1 mln. kopijų.

Leidimai
--------

* 2012 m. vasario 7 d. Nintendo 3DS;
* 2013 m. gegužės 21 d. PlayStation 3, Xbox 360, Wii U, Windows;
* 2017 m. rugpjūčio 29 d. PlayStation 4, Xbox One;
* 2017 m. lapkričio 28 d. Nintendo Switch.

Apie žaidimą
------------

„Resident Evil: Revelations" yra to paties pavadinimo žaidimų serijos šalutinės linijos dalis, trečiojo asmens šaudyklė. 3D grafikos žaidimas. Žaidimo metu galima valdyti po porą specialios paskirties kovai su bioterorizmu grupės BSAA narių: Džil Valentain ir Parker, Krisą Redfyldą ir Džesiką, Kvint ir Keit. Žaidimo eigoje vienas herojus yra žaidėjo valdomas, o kitas – kompiuterio AI. Žaidimo misijos vyksta lygiagrečiai laike – sekant vienos poros nuotykius, po to pereinama prie kitos poros. Veiksmas daugiausiai vyksta kruiziniame laive „Queen Zenobia" su Džil Valentain ir Parker pora. Žaidimo metu kaunamasi su įvairiomis mutavusiomis pabaisomis, siekiant išsiaiškinti tobulo miesto Teragridžijos sunaikinimo aplinkybes. Būdingai „Resident Evil" žaidimams, žaidimo metu tobulinami ginklai, žaidėjų gyvybės rezervai atstatomi randamomis gydomosiomis žolelėmis.

Siužetas
--------

DĖMESIO: *toliau atskleidžiamos kūrinio detalės*

Veiksmas vyksta 2004 m. tarp „Resident Evil 4" ir „Resident Evil 5" žaidimų laikmečių. Idealus miestas Viduržemio jūroje Teragridžija buvo sunaikintas Federalinės Bioterorizmo Komisijos (FBC) sprendimu koncentruotos saulės šviesos pluoštu iš kosminio palydovo tam, kad būtų sunaikintas bioteroristinis pavojus, virusas T-Abyss, kurį mieste paskleidė teroristų grupuotė. BSAA šefas Clive R. O’Brian įtaria, kad tuo viskas nesibaigė ir kažkam tokia įvykių seka gali būti naudinga. Jis pasiunčia Džil Valentain su partneriu Parker į mistinį laivą Viduržemio jūroje, kuriame Džil ir Parker užtinka nuo T-Abyss viruso mutavusių monstrų …

Išnašos
-------

1. ↑  „metacritic.com". Nuoroda tikrinta 2013 m. lapkričio 12 d.. `{{cite web}}`: Patikrinkite date reikšmes: `|accessdate=` (pagalba)
2. ↑  „gamerankings.com". Suarchyvuotas originalas 2014-10-30. Nuoroda tikrinta 2013 m. lapkričio 12 d.. `{{cite web}}`: Patikrinkite date reikšmes: `|accessdate=` (pagalba)
3. ↑  vgchartz.com
4. ↑  gematsu.com
5. ↑  nintendolife.com

Nuorodos
--------

* „Resident Evil: Revelations" allgame.com tinklalapyje Archyvuota kopija 2014-11-14 iš Wayback Machine projekto.